|  |  |  |
| --- | --- | --- |
| **artisjus**  ***Magyar Szerzői Jogvédő Iroda Egyesület***  *1539 Budapest 114. Pf.: 593*  *Tel.: 488-2761*  *Web:* [*www.artisjus.hu*](http://www.artisjus.hu) |  | **I-5/TV. SZERZŐDÉS**  Zeneművek lehívásra hozzáférhetővé tétele televízió-szervezet saját műsorában (különösen saját műsor műsorszámainak archívumában)  *(Csak olvashatóan kitöltött és cégszerűen aláírt szerződést fogadunk el!)* |

**FELHASZNÁLÓ ADATAI:**

|  |  |  |  |  |  |
| --- | --- | --- | --- | --- | --- |
| ***Név/Cégnév:*** | | | Szerződésszám  (ARTISJUS tölti ki) | | **I -** |
| ***Cím:*** | | ***Anyja neve (ha a felhasználó magánszemély):*** | | | |
| ***Cégjegyzékszám (egyéni vállalkozói igazolvány száma):***  ***Csatolandó a cégkivonat hiteles másolata és aláírási címpéldány!*** | | ***Adószám:***  ***Születési hely, és idő:*** | | | |
| ***Számlavezető bank:*** | | ***Bankszámlaszám:*** | | | |
| ***Képviselő neve:*** | | ***Adatszolgáltatásért felelős munkatárs:*** | | | |
| ***Tel.:*** | ***E-mail:*** | ***Tel.:*** | | ***E-mail:*** | |

**SZOLGÁLTATÁS ADATAI:**

|  |  |  |  |
| --- | --- | --- | --- |
| ***Szolgáltatás kezdete:*** | ***Szolgáltatás vége (csak konkrét időtartamra***  ***szóló szolgáltatás esetén töltendő ki):*** | ***URL cím*** (az összes felsorolása, ahol a szolgáltatás megtalálható) | |
| ***év      hónap      nap*** | ***év      hónap       nap*** |  | |
| ***Szolgáltatás típusa (megfelelő aláhúzandó):***  **Műsorszám/műsorszám-részlet:** letöltést nem engedő ingyenes  / letöltést nem engedő díjfizetéses  / letöltést engedő ingyenes vagy díjfizetéses | | | |
| ***A fizetési megoldásban közreműködő szolgáltató társaság neve:*** | | ***Az „I” jelű jogdíjközlemény 3.3 pontszerinti fizetési lehetőséget választja-e:***  ***Igen***   ***Nem*** | ***Az „I” jelű jogdíjközlemény 3.4.2. pont szerinti fizetési lehetőséget választja-e:***  ***Igen***   ***Nem*** |
| ***Tárhely szolgáltató neve és címe:*** | | ***A Felhasználó fő tevékenységi helye (címe):*** | |
| ***A szolgáltatás csak Magyarországon érhető el:*** | | ***A szolgáltatás által Magyarországon kívül elért EGT tagállamok felsorolása:*** | |

A szerződés létrejött a szerződésben megnevezett Felhasználó és az **ARTISJUS Magyar Szerzői Jogvédő Iroda Egyesület** (székhelye: 1016 Budapest, Mészáros u. 15–17., a továbbiakban **Artisjus)** között az 1999. évi LXXVI. tv. (a továbbiakban: Szjt.) 18.§, 26.§ (8), (8a) és (8b) bekezdései, 27.§ (3) bekezdés, illetve a szerzői jogok és a szerzői jogokhoz kapcsolódó jogok közös kezeléséről szóló 2016. évi XCIII. tv. (a továbbiakban Kjkt) 17.§ (1) bekezdés, és a Kjkt. 59. § (1) bekezdés és a Kjkt. 10. § (1) bekezdés, valamint az Artisjus adott időszakra vonatkozó, a Kjkt. 57-58. § és XVII. fejezete alapján jóváhagyott és a Hivatalos Értesítőben nyilvánosságra hozott „I” jelű Jogdíjközleménye alapján, a mai napon az alábbi tartalommal:

**1.** **A felhasználás:** A Felhasználó televízió szervezet kijelenti, hogy a fentiekben megjelölt és a jelen szerződés 1. számú mellékletében részletesen ismertetett szolgáltatásai körében saját, nyilvánossághoz sugárzással vagy más módon közvetített műsorában (ide nem értve a kizárólag lehívásra hozzáférhetővé tett műsort) szereplő Zeneműveket vagy Zeneművek részleteit tartalmazó műsorszámokat/műsorszám-részleteket az ellenőrzése alatt álló szerveren rögzíti (a nyilvánossághoz közvetítéshez szükséges többszörözés), azokat lehívásra hozzáférhetővé teszi úgy, hogy a közönség tagjai az általuk kiválasztott műveket a szolgáltatás jelen szerződés fejlécében megjelölt típusának megfelelően

- díjfizetés ellenében vagy térítésmentesen

- tartós másolat készítésének lehetősége nélkül érzékelhessék (streaming) és/vagy tartós másolat formájában rögzíthessék (download).

**2.** **A szerzői művek:** A jelen felhasználási engedély kizárólag szerzői jogi védelem alá eső, már nyilvánosságra hozott nem színpadi zeneművekre, illetve ezek részleteire, valamint ilyen színpadi zeneművekből vett részletekre terjed ki (Zeneművek vagy Zenemű-részletek). A jelen felhasználási engedély nem terjed ki a színpadra szánt zenedrámai művek vagy jeleneteik, ill. keresztmetszeteik felhasználására.

**3. Kizárások és egyéb engedélyek**:

**3.1.** A jelen felhasználási engedély alapján a Zeneművek vagy Zenemű-részletek csak változatlan formában használhatók fel. A jelen felhasználási engedély nem terjed ki az átdolgozás jogára.

**3.2.** A jelen felhasználási engedély nem terjed ki a lehívott Zeneművek vagy Zenemű-részletek nyilvános előadására. Felhasználó kötelezettséget vállal arra, hogy a jelen szerződés 1. számú mellékletében ismertetett szolgáltatását igénybe vevő személyeket tájékoztatja arról, hogy a lehívott Zeneművek vagy Zenemű-részletek jogszerű nyilvános előadásához (Szjt. 24-25. §) az Artisjus -tól kötelesek engedélyt szerezni a mindenkori „K”, „SZ” vagy „V” jelű jogdíjközleményeiben foglalt feltételeknek megfelelően.

**3.3.** A Felhasználó jelen szerződés aláírásával tudomásul veszi, hogy az Artisjus a zeneszerzők, zeneszövegírók és zeneműkiadók, mint érintett jogosulti csoportok tekintetében a Zeneműveken és Zenemű-részleteken (a már nyilvánosságra hozott nem színpadi zeneműveiken és zeneszövegeiken, valamint az ilyen színpadi zeneműveikből vett részleteken) végzett szöveg- és adatbányászathoz szükséges audio vagy audiovizuális többszörözés ellen az Szjt. 35/A. § (1) bekezdés b.) pontjának megfelelően tiltakozott, amely tiltakozását a honlapján géppel is olvasható html formátumban (<https://www.artisjus.hu/felhasznaloknak/mas-felhasznalas/ai-tdm-objection/>) és az artisjus.hu weboldalon elhelyezett [ai.txt](https://www.artisjus.hu/wp-content/uploads/2023/12/ai.txt) fájlban (<https://www.artisjus.hu/wp-content/uploads/2023/12/ai.txt>) közzétette. A Felhasználó tudomásul veszi, hogy a tiltakozás következtében az előző mondatban megjelölt műveken és módon az Szjt. 35/A.§ (1) bekezdésében megjelölt szabad felhasználás keretében szöveg- és adatbányászat nem végezhető, így különösen nem engedélyezett többszörözés ez a mesterségesintelligencia-rendszerek általi vagy azokban történő felhasználásra. A tiltakozás 2024. január 1-jén lépett hatályba.

**3.4.** Felhasználó az 1. számú mellékletében ismertetett szolgáltatásával összefüggésben köteles a 3.3. pontban hivatkozott tiltakozásról tájékoztatást adni mindazon személyek részére, akik e szolgáltatást igénybe kívánják venni. A Felhasználó kötelezettséget vállal továbbá arra is, hogy az 1. számú mellékletében ismertetett szolgáltatást igénybe vevő harmadik személyekkel olyan tartalmú szerződést köt, amelyben e személyek az Artisjus jelen szerződés 3.3. pontjában hivatkozott tiltakozását teljes egészében és változatlan tartalommal tudomásul veszik, és kötelezettséget vállalnak arra, hogy tiltakozást sértő felhasználást nem végeznek.

**3.5.** A jelen felhasználási engedély nem terjed ki az Szjt. 26.§ (1)-(7) bekezdése szerinti sugárzási vagy nyilvánossághoz közvetítési felhasználásra, így nem terjed ki a simulcasting felhasználásra sem.

**4. Felhasználási engedély:** Az Artisjus a jelen szerződésben meghatározott szerzői jogdíj megfizetése ellenében a Felhasználónak a szerződés 1. számú mellékletében ismertetett szolgáltatása körében a szerződés időbeli hatálya alatt és területi hatályára (11. pont) kiterjedően az 6.2. pontban meghatározott kivétellel a Kjkt. 17.§ (1) bekezdése alapján valamennyi érintett bel- és külföldi szerzői jogosult javára a jelen szerződés szerinti felhasználásra irányadó, törvényben előírt, közös jogkezelés (Szjt. 27.§ (3) bekezdés) keretében a Felhasználó számára engedélyezi Zeneművek, illetve Zenemű-részletek az 1. pontban leírt felhasználása körében

**4.1**. lehívásra hozzáférhetővé tétel céljára történő elektronikus többszörözését;

**4.2.** csak meghallgatható formában lehívásra hozzáférhetővé tételét;

**4.3.** távközlési hálózat vagy egyéb számítógépes hálózat útján történő, letöltést is lehetővé tevő hozzáférhetővé tételét.

Az Artisjus a 4.3. pont szerinti felhasználásra engedélyt csak akkor ad, ha a szolgáltatás jelen szerződésben megjelölt típusa szerint letöltést is enged.

**5. A felhasználási engedély terjedelme:** az Artisjus a felhasználási engedély megadását a jogdíj megfizetésétől teszi függővé. A Felhasználó az engedélyt a jogdíj megfizetésével egy időben, utólagos jogdíjfizetés esetén visszamenőleges hatállyal szerzi meg. A Felhasználó részére a jelen szerződés szerint biztosított felhasználási engedély nem kizárólagos. A Felhasználó a jelen szerződés szerinti felhasználási engedélyt harmadik személy részére nem engedheti át. Jelen felhasználási engedély nem terjed ki videoklipekben, zenei műsorszámokban és játékfilmekben szereplő, valamint az 1. pontban körülírt műsorszámba nem foglalt Zeneművek vagy Zenemű-részletek lehívásra hozzáférhetővé tételére.

**6. Jogszavatosság**

**6.1**. Az Artisjus helytáll azért, hogy a 4. pontban foglalt felhasználás tekintetében Felhasználó részére – a 6.2. pontban írt kivétellel – kizárólagosan jogosult szerzői felhasználási engedélyt adni. Kijelenti, hogy más személy vagy szervezet jogszerűen nem érvényesíthet igényt a Felhasználóval szemben a 4. pontban körülírt felhasználási cselekmények szerzői engedélyezése tárgyában. Tájékoztatja a Felhasználót, hogy a 4. pont szerinti felhasználási cselekmények szerzői közös jogkezelési engedélyezése körében más személlyel vagy szervezettel való megállapodás, más személynek vagy szervezetnek történő díjfizetés az Artisjus irányában nem hatályos, és nem mentesíti a Felhasználót a szerzői jog megsértésének jogkövetkezményei alól (Kjkt. 8. §).

**6.2**. A 6.1. pont szerinti szavatossági nyilatkozat nem terjed ki azokra a művekre, amelyek felhasználásáról a Felhasználó nem teljesítette a 9. pontban és a vonatkozó „I” jelű Jogdíjközleményben meghatározottak szerinti adatszolgáltatási kötelezettségét, és azon szerzők műveinek felhasználására, akik gyakorolták a jelen szerződéssel érintett felhasználás tekintetében a Kjkt. 18.§ (1) bekezdésében említett nyilatkozat-tételi jogukat. Az Artisjus honlapjának érintett részén közzéteszi a Felhasználó számára azon szerzők nevét, akik az előző mondatban említett nyilatkozat-tételi jogukat gyakorolták.

**7. Szerzői jogdíj**

A Felhasználó köteles aműsorszámba/műsorszám-részletbe foglalt Zeneművek, ill. Zenemű-részletek letöltése (download) és letöltés nélküli érzékelése (streaming) esetén az Artisjus adott időszakra vonatkozó, a Kjkt. 57-58. § és XVII. fejezete alapján jóváhagyott és a Hivatalos Értesítőben közzétett Jogdíjközleményében meghatározott mértékű szerzői jogdíj megfizetésére. A fizetendő jogdíjat az Artisjus a jogdíjközlemény és a jelen szerződés szerinti szolgáltatott adatok alapján állapítja meg, de a Felhasználó legalább a jogdíjközleményben megállapított jogdíjminimumot köteles megfizetni.

**8. A jogdíj elszámolása és megfizetése**

**8.1.** A Felhasználó a jogdíjat a 9.1. pont szerinti elszámolás alapján az Artisjus által kibocsátott, számviteli bizonylatnak minősülő jogdíjfizetési értesítőn feltüntetett teljesítési határidőig köteles megfizetni. Felhasználó elfogadja, hogy az Artisjus részére a „Felhasználó adatai” között feltüntetett, vagy a 13. pont szerint az Artisjus-szal közölt e-mail címre, elektronikus formában küldi meg a jogdíjfizetési értesítőt. A Felhasználó az e-mail címére beérkező jogdíjfizetési értesítőt köteles átvenni és az átvételt visszaigazolni. A Felhasználó visszaigazolásának hiányában is a jogdíjfizetési értesítőt az elküldését követő 6. (hatodik) napon a Felhasználó részére kézbesítettnek kell tekinteni. A jogdíj megfizetéséről az Artisjus a számviteli és adózási szabályoknak megfelelően számlát bocsát ki és küld meg a Felhasználó részére, amely a megfizetett összeg tekintetében tartalmazza, hogy az pénzügyi teljesítést nem igényel.

**8.2**. A jelen szerződés bármely okból történő megszűnése esetén a Felhasználó általi záró elszámolás a szerződés megszűnésétől számított 15 napon belül esedékes, míg a jogdíj a szerződés megszűnését követő hónap utolsó napjáig esedékes.

**8.3.** A Felhasználó a jogdíjat az Artisjus Magyar Szerzői Jogvédő Iroda Egyesület OTP Bank Zrt.-nél vezetett 11707024-20388388 sz. bankszámlájára átutalással köteles teljesíteni.

**9. Adatszolgáltatás, ellenőrzés**

**9.1.** A Felhasználó köteles negyedévenként, a negyedévet követő hónap 15. napjáig az Artisjus részére a jogdíjszámításhoz szükséges adatokat (elszámolás) és a felhasznált művek adatait tartalmazó adatszolgáltatását a hatályos „I” jelű Jogdíjközlemény II. fejezet 4. pontja szerint teljesíteni azzal, hogy a 4.1.4. pontban felsorolt adatok közül a következők szolgáltatására köteles: Szolgáltatás megnevezése, felhasználási időszak, audiovizuális- tartalom vagy tartalom részlet esetén egyedi műazonosítója (a Sugárzási Szerződés alapján teljesített adatszolgáltatással megegyező idegen műazonosító, ha van) időtartama , eredeti címe, sorozat esetén évad- és epizódszáma, epizódcíme, rendezője vagy főszereplői, nemzetisége, gyártási éve, saját gyártás jelölése (igen/ nem), adás típusa (film/ műsorszám)és az elszámolási időszakban történt lehívások, illetve letöltések száma, valamint a felhasználással összefüggésben elért teljes, áfa nélkül számított bevétel, az EGT tagállam megjelölése, ahol a bevétel keletkezett, és a bevétel típusának a jogdíjközlemény szerinti meghatározása.

Az „I” jelű jogdíjközlemény 3.4.2. szerinti kiegészítő felhasználás választása esetén a kiegészítő szolgáltatás keretében felhasznált művek adatait tartalmazó adatszolgáltatását a hatályos „I” jelű Jogdíjközlemény II. fejezet 4. pontja szerint teljesíteni azzal, hogy a 4.1.4. pontban felsorolt adatok közül a következők szolgáltatására köteles: A szolgáltatás neve, a felhasználás helye és a felhasználási időszak. A lehívott, illetve letöltött filmek és audiovizuális tartalmak idegen műazonosítója, mű eredeti címe, sorozat esetén évad- és epizódszáma, rendezője és/ vagy főszereplői, hossza, gyártási éve, nemzetisége és a felhasználás darabszáma. Továbbá letöltést engedő felhasználás esetén a felhasználásonkénti nettó fogyasztói árát.

**9.2.** Az elektronikus formában történő adatszolgáltatás során a Felhasználó az adatokat elektronikus adatfájlban köteles megadni. A kötelező mezők hiányos kitöltése esetén a teljes elektronikus adatfájl, és ezáltal a Felhasználó adatszolgáltatása hibásnak minősül. A kötelező mezőket és az elektronikus adatszolgáltatás rekordleírását az Artisjus a Felhasználó rendelkezésére bocsátja. Az elszámolást és adatszolgáltatást a Felhasználó az Artisjus Online és Média Osztályához köteles benyújtani.

**9.3.** Az adatközlés késedelméből, elmulasztásából vagy a hibás, illetve hiányos adatközlésből származó következményekért (így különösen az Artisjust az „I” jelű Jogdíjközleményben meghatározott mértékben megillető kötbér megfizetésért) a Felhasználó felel. E felelőssége értelmében Felhasználó helytáll az elmaradt vagy hibás adatközlésből eredő olyan jogdíjak megtérítéséért is, amelyeket az Artisjus felosztási szabályai alapján a szerzői jogosultak felé köteles teljesíteni.

**9.4.** Az Artisjus jogosult ellenőrizni és auditálni alkalmazottja vagy megbízottja útján a Felhasználó elszámolását (ideértve az annak az alapjául szolgáló adatok és a ténylegesen befolyt – a jogdíjszámítás alapjául szolgáló – bevételek összegének ellenőrzését) és műadat-szolgáltatását (ideértve a műfelhasználás módjának és mértékének az ellenőrzését). Az auditálásra a Felek által egyeztetett időpont(ok)ban, évente egy alkalommal, munkanapokon 9 és 16 óra között kerülhet sor, úgy, hogy a felhasználás ellenőrzése a Felhasználó szolgáltatásának folyamatosságát ne érintse. A Felhasználó köteles e célból minden olyan pénzügyi, számviteli vagy egyéb nyilvántartásait és iratait az auditálást végző személynek bemutatni, amelyek e kötelezettségei teljesítésének alapját képezik. Az Artisjus jogosult ellenőrzését a felhasználás helyszínén, a Felhasználás székhelyén, telephelyén, illetve könyvvezetésének a helyén végezni. Az Artisjus feltétlen kötelezettséget vállal arra, hogy az így tudomására jutott információkat és adatokat a jelen felhasználási szerződés üzleti titoktartásra vonatkozó rendelkezései szerint kezeli. Az auditálás a jelen Felhasználási szerződés teljesítésének ellenőrzését szolgálja, abból a Felek más következtetést nem vonnak le, különösen nem érinti ez a Felhasználó pénzügyi-számviteli rendszerének, kimutatásainak, beszámolóinak tartamát. Ha az auditálás során az ellenőrzött időszakra vonatkozóan 5%-ot meghaladó jogdíjkülönbözetet tárnak fel az Artisjus javára, vagy a műsoradat-szolgáltatás ellenőrzése esetén a közölt és a feltárt adatok között 5%-nál nagyobb eltérés mutatkozik akkor a Felhasználó köteles megtéríteni az audit igazolt költségeit is az Artisjus részére.

**10.** **Védjegyhasználat:** A Felhasználó köteles honlapjának a felhasználással érintett oldalán feltüntetni az Artisjus logóját (védjegy) és a szerződésszámot az Artisjus honlapjára mutató **(**[**www.artisjus.hu**](http://www.artisjus.hu)) linkként. Az Artisjus, mint az Artisjus védjegy jogosultja, az adott időszakban hatályos Jogdíjközleményében foglalt feltételekkel a védjegy és kereskedelmi nevének (logójának) a fentiekben említett felhasználását ezúton engedélyezi.

**11. A szerződés hatálya és megszűnése**

**11.1.** A jelen szerződés a szolgáltatás jelen szerződés túloldalán meghatározott kezdeti napján lép hatályba és hatálya - amennyiben a záró dátum nincs megjelölve - a naptári év végéig tart. Ha a felek a szerződés hatályának megszűnését megelőző 30 napon belül másképp nem nyilatkoznak, a szerződés időtartama egy naptári évvel meghosszabbodik. E rendelkezést megfelelően alkalmazni kell minden újabb naptári évre is.

**11.2.** A szerződés hatálya alatt a felhasználási engedély terjedelme, és a felhasználás fejében fizetendő jogdíj összege és a jelen szerződés egyéb feltételei

- az esetleges jogszabály-módosításoktól;

- az Artisjus és más jogkezelő szervezetek között létrejött képviseleti szerződések mindenkori tartalmától;

- valamint az Artisjus adott időszakban hatályos Jogdíjközleményének tartalmától függ.

**11.3.** Az Artisjus vállalja, hogy az előző pontban említett fejleményekről, ha azok a jelen szerződés tartalmát korlátozó jelleggel érintik, a Felhasználót kellő időben tájékoztatja.

**11.4.1.** A jelen felhasználási szerződés szerinti engedély területi hatálya Magyarország.

**11.4.2.** A jelen felhasználási szerződés alapján az Szjt. 26.§ (8.a) és (8.b) bekezdéseinek megfelelő kiegészítő online szolgáltatásnak minősülő felhasználást, azzal a feltétellel, hogy a Felhasználó fő tevékenységi helye Magyarországon található, úgy kell tekinteni, hogy az kizárólag Magyarországon valósul meg, tekintet nélkül arra, hogy a Szolgáltatás a jelen szerződés fejlécében felsorolt EGT tagállamokban is elérhető. A jelen pont nem alkalmazható a sportesemények, valamint az abban foglalt műveket tartalmazó műsorszámok, valamint azon tartalmak tekintetében, amelyek nem minősülnek hír-, illetve időszerű, napi eseményekről szóló, valamint kizárólag saját forrásaiból készített műsornak. Jelen szerződés szempontjából kiegészítő online szolgáltatásnak minősül a televízió-szervezet által vagy annak ellenőrzése és felelőssége mellett, a műsornak a szervezet által megvalósított sugárzást követően meghatározott ideig történő lehívásra hozzáférhetővé tételéből, valamint bármilyen, a sugárzott műsort kiegészítő tartalom lehívásra hozzáférhetővé tételéből álló szolgáltatás**.**

**11.5.** A Felhasználó bármikor, írásbeli nyilatkozattal, a jelen szerződés szerinti felhasználás megszüntetése mellett a jövőre nézve felmondhatja a szerződést. A szerződés Felhasználó általi felmondással történő megszűnése esetén a záró jogdíjelszámolásra a 8.2. pont rendelkezése az irányadó.

**11.6.** Az Artisjus azonnali hatállyal felmondhatja a szerződést, ha Felhasználó

- a jogdíj megállapításához szükséges adatokat a jelen szerződésben meghatározott határidőben nem közli, vagy az adatközlés hiányos vagy hibás, és mulasztását az Artisjus felszólítását követő 5 munkanapon belül nem pótolja,

- a jogdíjfizetési értesítőben meghatározott jogdíjat egészben, vagy részben határidőre nem fizeti meg, és mulasztását az Artisjus felszólítását követő 5 munkanapon belül nem pótolja, továbbá

- ha a jelen szerződésben meghatározott változás-bejelentési kötelezettségének a szerződésben meghatározott határidőben nem tesz eleget, a felhasználási engedélyt az általa megvalósított felhasználással túllépi, illetve ha az általa szolgáltatott adatok, ideértve a felhasznált művekkel kapcsolatos adatokat, nem felelnek meg a valóságnak.

**11.7**. A szerződés bármely okból történő megszűnése nem érinti a szerződés hatálya alatt megvalósított felhasználás fejében történő jogdíj megfizetésének és a jogdíjfizetéshez, valamint a jogdíjfelosztáshoz szükséges adatok szolgáltatására vonatkozó Felhasználói kötelezettséget, illetve az Artisjus 9.4. pont szerinti ellenőrzési és auditálási jogosultságát.

**12****. Személyhez fűződő jogok:** A jelen szerződés szerinti felhasználási engedély nem érinti a szerzők személyhez fűződő jogait. A jelen szerződés alapján felhasznált művek szerzőiként az eredeti szerzőtől eltérő más személy nem tüntethető fel. A jelen szerződés alapján felhasználható művek szerzőinek műveik felhasználásával kapcsolatos személyhez fűződő jogai megsértéséért a Felhasználó felel.

**13. Adatváltozás:** Felhasználó köteles 24 órán belül értesíteni az Artisjust az adataiban, a jelen szerződés tárgyát képező szolgáltatásának adataiban, így különösen a jelen szerződés szerinti felhasználás terjedelmében, jellegében, körülményeiben bekövetkező változásokról.

**14. Tartozásátvállalás:** A jelen szerződésből eredően a Felhasználót terhelő fizetési és egyéb kötelezettségeket harmadik személy csak az Artisjus írásbeli hozzájárulása esetén vállalhatja át.

**15. Üzleti titok**: A felek jelen szerződés keretében a másik féllel kapcsolatosan tudomásukra jutott valamennyi adatot, tényt, információt üzleti titokként kezelik. A Felhasználót azonosító, valamint az engedélyező szerződés fennállását igazoló adatok nem minősülnek üzleti titoknak.

**16. Személyes adatok védelme:** A felek vállalják és szavatolják, hogy valamennyi a jelen szerződés megkötésével, illetve teljesítésével összefüggő személyes adat kezelésével, feldolgozásával összefüggésben megfelelnek az Általános adatvédelmi rendelet, illetve a hatályos jogszabályok adatvédelmi rendelkezéseinek. A felek e körben kijelentik és szavatolják, hogy bármely érintett személyes adatait az Általános adatvédelmi rendelet 6. cikke szerinti jogcímen kezelik. A felek vállalják, hogy az egymás részére adatkezelési célból átadott személyes adatokat csak a jelen szerződés teljesítése, illetve esetleges jogi igények előterjesztése céljából kezelik az Általános adatvédelmi rendelet rendelkezéseivel összhangban. A felek vállalják, hogy csak a szerződés megkötéséhez, teljesítéséhez szükséges személyes adatokat bocsátják egymás rendelkezésére, továbbá vállalják és szavatolják, hogy az érintettek vonatkozásában eleget tettek az Általános adatvédelmi rendelet 13. és 14. cikk szerinti tájékoztatási kötelezettségeiknek. A felek vállalják, hogy személyes adatok feldolgozása esetén az Általános adatvédelmi rendelet 28. cikkében foglaltaknak megfelelően járnak el, valamint az adatfeldolgozó és bármely, az adatkezelő vagy az adatfeldolgozó irányítása alatt eljáró, a személyes adatokhoz hozzáféréssel rendelkező személy a szerződő fél utasításai alapján az Általános adatvédelmi rendelettel összhangban látja el feladatát. A személyes adatok kezelésével összefüggő vagyoni és nem vagyoni károk megtérítésére vonatkozó - kógens - szabályokat az Általános adatvédelmi rendelet 82. cikke tartalmazza.

**17. Alkalmazandó jogszabályok és általános szerződési feltételek**: A jelen szerződésre a magyar jog irányadó. A jelen szerződésben nem szabályozott kérdésekre az Szjt. és a Ptk., továbbá az Artisjus adott időszakban hatályos Jogdíjközleményének rendelkezései megfelelően irányadók.

Jelen, négy oldalból álló szerződést a felek 2 példányban, mint akaratukkal mindenben megegyezőt aláírták. A szerződésből 1 aláírt példány az Artisjust, 1 példány a Felhasználót illeti.

Budapest, 202***.*** hó  nap.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ARTISJUS  Magyar Szerzői Jogvédő Iroda Egyesület | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Felhasználó  (cégszerű aláírás, teljes cégnév és képviselő neve) |

1. számú melléklet: Szolgáltatás(ok) részletes leírása (**A melléklet kitöltése kötelező!**)

(Jelen dokumentumban részletesen írja le, hogy a zeneműveket és / vagy zeneműrészleteket milyen módon kívánja felhasználni, azokat milyen szolgáltatás keretében kívánja szolgáltatni. A felhasználási mód ismertetésénél mindenképpen térjen ki az Ön/Önök által nyújtott szolgáltatás értékesítési konstrukciójára. Így pl. határozza meg, hogy szolgáltatása térítéses és / vagy ingyenes. Amennyiben meghatározható úgy határozza meg az Ön / Önök által kínált szolgáltatás díját is. Térjen ki a technikai részletekre és az alkalmazott fizetési konstrukcióra is. )